61995CC0297_FI
Julkisasiamiehen ratkaisuehdotukset
Julkisasiamiehen ratkaisuehdotukset
1 EY:n perustamissopimuksen 169 artiklan nojalla nostamassaan kanteessa komissio vaatii yhteisöjen tuomioistuinta toteamaan, että Saksan liittotasavalta ei ole noudattanut perustamissopimuksen mukaisia velvoitteitaan, koska se ei ole toteuttanut säädetyssä määräajassa yhdyskuntajätevesien käsittelystä 21 päivänä toukokuuta 1991 annetun neuvoston direktiivin 91/271/ETY(1) noudattamisen edellyttämiä toimenpiteitä.
Tältä osin on riittävää todeta, että Saksan hallitus ei kiistä jäsenyysvelvoitteiden noudattamatta jättämistä, josta sitä syytetään. Vastineessa se on näet myöntänyt direktiivin täytäntöönpanon myöhästymisen, joka johtuu vaikeuksista lainsäädännöllisen toimivallan jaossa osavaltioiden (Länder) ja keskushallinnon välillä; se ilmoittaa uskovansa, että kyseinen direktiivi pannaan (ainakin osittain) täytäntöön viimeistään vuoden 1996 aikana.
2 Siten ehdotan, että yhteisöjen tuomioistuin hyväksyy kanteen ja velvoittaa vastaajana olevan jäsenvaltion korvaamaan oikeudenkäyntikulut.
(1) - EYVL L 135, s. 40.